Sejem Alpe-Adria
2026-02-07 10:00 - 18:00 (Europe/Ljubljana) | Gospodarsko razstavišče Ljubljana, Dunajska c. 18, Ljubljana, 1000, Slovenia
S svojo ponudbo uhančkov in demonstracijo izdelave se bo Brlogarka letos prvič predstavila na Sejmu Alpe-Adria, 36. sejmu turizma na Gospodarskem razstavišču. Našli naju boste na razstavnem prostoru Kreativne Ljubljane in sicer v soboto, 7. februarja od 10.00 do 18.00.
Se vidimo!

Valentinov ARTish dogodek v džungli sredi mesta
2026-02-14 10:00 - 17:00 | Trgovina Džungla, Tržaška cesta 135, Ljubljana, 1000, Slovenia
V soboto, 14. februarja 2026, ARTish in Džungla Plants pripravljajo prav poseben valentinov dogodek, ki se bo odvijal v čudovitem ambientu najbolj zelene trgovine v Ljubljani – Džungla na Viču.
Na Valentinovo bomo prostor napolnili z zelenjem, toplino in navdihom, kjer se bosta prepletala ljubezen do rastlin, estetike in dobrega počutja. Dogodek bo namenjen vsem, ki si želijo doživeti nekaj drugačnega – romantičnega, sproščenega in hkrati polnega ustvarjalne energije.

Posebnost dogodka bo predstavitev 11 skrbno izbranih ustvarjalk, ki bodo s svojimi izdelki nežno pobožale dušo in srce. Vsaka izmed njih prinaša svojo zgodbo, občutek in ročno ustvarjeno lepoto – popolne ideje za Valentinovo darilo ali preprosto razvajanje sebe.

1 FROM EARTH TO POTTERY – keramika2 KUPIPI – nakit3 BRLOGARKA – nakit4 NOTANEARLYBIRD – izdelki za dušo in srce5 STORIES OF SILVER – nakit6 URCHIC PORCELAIN – porcelan7 OILO – božanski vonji in nakit8 ARTEJA STUDIO – nakit in slike9 LIL.U edgy & chic – nakit10 100% SUZI – ilustracija11 Patsy – oblačila

Džungla Plants pa bo poskrbela za posebno Valentinovo ponudbo rastlin in dodatkov. V objemu tropskih rastlin vas čaka prijetno druženje, ki bo za en večer ustavilo čas ter ustvarilo prostor za povezovanje, navdih in drobne radosti.

Organizacija: ARTish in Džungla Plantswww.artish.si

Dogodek ARTish v Džungli poteka v sklopu LUV festa 2026.https://www.visitljubljana.com/…/valentinov-artish…/

Darilce ob nakupu
2026-03-01 08:00 - 2026-03-04 23:59
Mini jeans uhančki so DARILO, ki ga prejmete ob vsakem naročilu v spletni trgovini od 1. do 4. marca, ne glede na znesek nakupa.
Vsakemu naročilu, oddanemu do srede na www.brlogarka.com, bova dodala 1 par jeans uhančkov v zeleni, rumeni, roza ali modri barvi – v barvi po vaši izbiri. Akcija velja za izdelke na zalogi v spletni trgovini in samo za naročila, oddana na tem spletnem mestu.
Nobene kode ne potrebujete – v opombo ob zaključku naročila nama samo napišite, katero barvo si želite: rumeno, zeleno, roza ali modro.

Marec je mesec, ko praznujemo ženske, zato ob dnevu žena in materinskem dnevu namesto klasične rožice vsaki izmed vas podariva nekaj, kar ostane dlje. Majhen par uhančkov kot pozornost, razvajanje in zahvala vsem čudovitim ženskam, ki soustvarjate najino Brlogarka zgodbo.
Ob vsem tem pa marca praznujemo še poseben mejnik – marca spletna trgovinica praznuje 2. obletnico prenove! Spletno mesto Brlogarka.com je sicer nastalo že leta 2016, kar pomeni, da letos nazdravljamo tudi celemu desetletju virtualnih poličk.
Kako ponosna sva na to najino miniaturno zgodbo in kako hvaležna vsaki izmed vas – brez vaše podpore, nakupov, spodbud, obiskov na sejmih in prijaznih sporočil Brlogarke ne bi bilo. Hvala, ker podpirate najino malo podjetje. ♡
Renata in Marko

FemmeEvents ustvarjalna delavnica v Ljubljani
2026-03-13 18:00 - 20:00 | Luna Studio, Zaloška cesta 163, Ljubljana
SIP & STYLE – Pomladne cvetlice
Marec je mesec prebujanja narave, barv in tudi nas samih. Dnevi postajajo svetlejši, zrak mehkejši, v nas pa se počasi prebuja ustvarjalna energija. Prav zato je marec popoln čas, da si podariš večer, namenjen sprostitvi, druženju in nežnemu ustvarjanju, ki nosi pridih pomladi.
Na dogodku Sip & Style – Pomladne cvetlice bomo pod mentorstvom Brlogarke – Renate Medved Šertel, oblikovale drobne cvetlične motive iz polimerne mase in iz njih ustvarile unikatni kos nakita – par uhanov ali obesek, ki bo odseval tvojo osebno estetiko in pomladno lahkotnost.
Kako poteka delavnica?
Na začetku te Renata nežno in jasno popelje v svet polimerne mase. Spoznala boš:

pravilno pripravo mase,
mešanje barv in ustvarjanje novih odtenkov,
različne tehnike oblikovanja miniaturnih cvetlic.

Po uvodnem delu imaš prostor za lastno ustvarjalnost – oblikuješ svoj dizajn, preizkušaš kombinacije in gradiš končni kos nakita v svojem ritmu.
Kaj boš ustvarila?
Vsaka udeleženka izdela svoj unikatni kos nakita – bodisi par cvetličnih uhanov ali obesek, ki ga lahko nosiš kot nežen pomladni poudarek ali podariš kot posebno darilo.
Predznanje ni potrebno.
Kaj odneseš domov?
svoj unikatni, ročno izdelan kos nakita
novo znanje in praktične tehnike dela s polimerno maso
izkušnjo ustvarjalnega, sproščenega in navdihujočega večera
Delavnica je namenjena vsem, ki jih privlačijo cvetlični motivi, ročno delo in ustvarjanje v toplem, ženstvenem vzdušju Femme Events.
Datum: 13.03.2026
Lokacija: Luna Studio, Ljubljana (Zaloška cesta 163
Ura: 18:00
Prijave do zapolnitve prostih mest: https://www.femmeevents.si/izdelek/sip-style/

FemmeEvents ustvarjalna delavnica v Stični
2026-03-20 18:00 - 20:00 | Hiša Ida, Stična, Stična, Ivančna Gorica, 1295, Slovenia
SIP & STYLE – Pomladne cvetlice
Marec je mesec prebujanja narave, barv in tudi nas samih. Dnevi postajajo svetlejši, zrak mehkejši, v nas pa se počasi prebuja ustvarjalna energija. Prav zato je marec popoln čas, da si podariš večer, namenjen sprostitvi, druženju in nežnemu ustvarjanju, ki nosi pridih pomladi.
Na dogodku Sip & Style – Pomladne cvetlice bomo pod mentorstvom Brlogarke – Renate Medved Šertel, oblikovale drobne cvetlične motive iz polimerne mase in iz njih ustvarile unikatni kos nakita – par uhanov ali obesek, ki bo odseval tvojo osebno estetiko in pomladno lahkotnost.
Kako poteka delavnica?
Na začetku te Renata nežno in jasno popelje v svet polimerne mase. Spoznala boš:

pravilno pripravo mase,
mešanje barv in ustvarjanje novih odtenkov,
različne tehnike oblikovanja miniaturnih cvetlic.

Po uvodnem delu imaš prostor za lastno ustvarjalnost – oblikuješ svoj dizajn, preizkušaš kombinacije in gradiš končni kos nakita v svojem ritmu.
Kaj boš ustvarila?
Vsaka udeleženka izdela svoj unikatni kos nakita – bodisi par cvetličnih uhanov ali obesek, ki ga lahko nosiš kot nežen pomladni poudarek ali podariš kot posebno darilo.
Predznanje ni potrebno.
Kaj odneseš domov?
svoj unikatni, ročno izdelan kos nakita
novo znanje in praktične tehnike dela s polimerno maso
izkušnjo ustvarjalnega, sproščenega in navdihujočega večera
Delavnica je namenjena vsem, ki jih privlačijo cvetlični motivi, ročno delo in ustvarjanje v toplem, ženstvenem vzdušju Femme Events.
Datum: 20.03.2026
Lokacija: Hiša Ida, Stična (Stična 27)
Ura: 18:00
Obvezne prijave do zapolnitve prostih mest: https://www.femmeevents.si/izdelek/sip-style-sticna/

Festival Čokolade v Radovljici
2026-04-18 09:00 - 2026-04-19 18:00 | Festival Čokolade, Radovljica, Linhartov trg 1, Radovljica
Že od leta 2019, torej zdaj že tradicionalno, s svojo stojnico sodelujeva na najlepšem in najbolj čokoladnem festivalu, Festivalu Čokolade v Radol’ci! Tudi letos bova razstavila najine uhane v obliki čokolade, napolitank, čokoladnih pralin, sadja, oblitega s čokolado, piškotov, krofov in ostalih slaščic! Tudi kak kos sadja in cvetlic se bo našel 🙂
Letos se vidimo na Linhartovem trgu (v primeru slabega vremena pa znotraj Radovljiške Graščine) na najini stojnici! Nadvse lepo vabljeni, midva se že veseliva snidenja z vami 🙂
Datum: Sobota in nedelja, 18. in 19. april 2026
Lokacija: Festival čokolade v Radovljici, Linhartov trg (v primeru dežja znotraj Graščine)
Ura: Sobota in nedelja od 9.00 do 18.00

ARTish v centru Ljubljane
2026-05-09 10:00 - 18:00
To soboto se bo med 10. in 18. uro na Gallusovem nabrežju odvijal ARTish – živahen umetniški sejem na prostem. Med pestro izbiro krasnih ustvarjalcev in čudovitih izdelkov boste našli tudi naju s polno stojnico pomladno poletnih uhančkov <3

Vabljeni v našo družbo 9.5. med 10.00 in 18.00

ARTish v centru Ljubljane
2026-06-13 10:00 - 18:00 | Gallusovo nabrežje v centru Ljubljane, Ljubljana
To soboto bova stojnico na čudovitem poletnem ARTIshu postavila tudi midva, Brlogarja. Prideva s poletnimi uhančki, miniaturnimi sadeži in ostalimi simpatičnimi motivi, ki vas bodo razveseljevali to poletje. Se vidimo! Od 10ih do 18ih na Gallusovem nabrežju, to soboto, 13. 6. 2026.
